CELEX: 52018HB0036
Language: bg
Date: 2018-12-07 00:00:00
Title: Препоръка на Европейската централна банка от 7 декември 2018 година относно регистъра на данни за институциите и филиалите (ЕЦБ/2018/36)

17.1.2019   
            
            
               BG
            
            
               Официален вестник на Европейския съюз
            
            
               C 21/1
            
         
      ПРЕПОРЪКА НА ЕВРОПЕЙСКАТА ЦЕНТРАЛНА БАНКА
      от 7 декември 2018 година
      относно регистъра на данни за институциите и филиалите
      (ЕЦБ/2018/36)
      (2019/C 21/01)
      УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
      като взе предвид Договора за функционирането на Европейския съюз, и по-специално член 127, параграфи 2 и 5 и член 132, параграф 1, трето тире от него,
      като взе предвид Устава на Европейската система на централните банки и на Европейската централна банка, и по-специално член 5.1 от него,
      като има предвид, че:
      
                  (1)
               
               
                  Регистърът на данни за институциите и филиалите (RIAD) е споделен набор от референтни данни за правни и други статистически институционални единици, чието събиране подпомага работните процеси в Евросистемата и изпълнението на задачите на Европейската система на централните банки (ЕСЦБ) и Единния надзорен механизъм (ЕНМ). Информацията, вписана в RIAD, се предоставя от членовете на Евросистемата и от националните централни банки (НЦБ) на държавите членки, чиято парична единица не е еврото, ако тези НЦБ участват доброволно в дейността на RIAD.
               
            
                  (2)
               
               
                  НЦБ на държавите членки, чиято парична единица не е еврото, които участват доброволно в дейността на RIAD, следва да си сътрудничат помежду си, с НЦБ от Евросистемата и с Европейската централна банка за предоставянето, актуализирането и валидирането на референтните данни за лицата, вписани в RIAD, в съответствие с Насоки (ЕС) 2018/876 на Европейската централна банка (ЕЦБ/2018/16) (1) и в условията на реципрочност да имат достъп до данните за местните за тях субекти и да ги споделят.
               
            
                  (3)
               
               
                  В интерес на тясното и ефективно сътрудничество в рамките на ЕСЦБ във връзка с управлението на RIAD и в съответствие със съображение 9 от Насоки (ЕС) 2018/876 (ЕЦБ/2018/16) следва да се приеме препоръка, която ще допълни посочените насоки.
               
            
                  (4)
               
               
                  Споделянето на данни от RIAD се осъществява при спазване на режима за поверителност на ЕСЦБ или в случай на нестатистически данни от RIAD – на други режими за защита на поверителността, а споделянето на данни между държавите членки, чиято парична единица не е еврото, може да подлежи на допълнителни законови ограничения на национално равнище,
               
            ПРИЕ НАСТОЯЩАТА ПРЕПОРЪКА:
      I.   Определение
      
      За целите на настоящата препоръка терминът „субект“ има значението, посочено в член 2, точка 1 от Насоки (ЕС) 2018/876 (ЕЦБ/2018/16).
      II.   Предоставяне на статистическа информация
      
      Адресатите на настоящата препоръка следва да прилагат разпоредбите, адресирани към НЦБ на държавите членки, чиято парична единица е еврото, съдържащи се в Насоки (ЕС) 2018/876 (ЕЦБ/2018/16).
      III.   Заключителна разпоредба
      
      Адресати на настоящата препоръка са НЦБ на държавите членки, чиято парична единица не е еврото.
      
         Съставено във Франкфурт на Майн на 7 декември 2018 година.
         
            
               Председател на ЕЦБ
            
            Mario DRAGHI
         
      
      
         (1)  Насоки (ЕС) 2018/876 на Европейската централна банка от 1 юни 2018 г. относно регистъра на данни за институциите и филиалите (ЕЦБ/2018/16) (ОВ L 154, 18.6.2018 г., стр. 3).